Rikunarita-ORG/Wikinium huggingface dataset:
# Times Higher Education

**Times Higher Education (THE)** (წარსულში **The Times Higher Education Supplement (The Thes)**) ― ბრიტანული ჟურნალი რომელშიც უმაღლეს განათლებასთან დაკავშირებული ახალი ამბები და სტატიები იბეჭდება.

## ისტორია

პირველი ნომერი 1971 წლის 15 ოქტომბერს გამოვიდა და 2008 წლამდე *The Times Higher Education Supplement (The Thes)* ეწოდებოდა, ყოველკვირეულად იბეჭდებოდა გაზეთის სახით. გაზეთი ჟურნალის საით 2008 წლს 10 იანვრიდან იბეჭდება. 2011 წელს Times Higher Education პროფესიონალ გამომცემელთა ასოციაციამ „წლის ყოველკვირეულ ბიზნეს ჟურნალად“ და „წლის ბიზნეს მედია ბრენდად“ დაასახელა.

## უნივერსიტეტების რანჟირება

*Times Higher Education* ცნობილია ყოველწლიურად QS World University Rankings-ის გამოქვეყნებით. რეიტინგი პირველად 2004 წლის ნოემბერში გამოქვეყნდა. 2009 წელს ჟურნალმა Quacquarelli Symonds-თან თანამშრომლობა შეწყვიტა და Thomson Reuters-თან შეთანხმებას მოაწერა ხელი.

მსოფლიო უნივერსიტეტების რეიტინგის გარდა *Times Higher Education* სხვა რეიტინგებსაც აქვეყნებს:

| დაარსების წელი | რეიტინგი |
| --- | --- |
| 2013 | აზიის უნივერსიტეტების რეიტინგი |
| 2014 | მოწინავე ეკონომიკის უნივერსიტეტების რეიტინგი |
| 2019 | Impact Rankings |
| 2017 | იაპონიის უნივერსიტეტების რეიტინგი |
| 2016 | ლათინური ამერიკის უნივერსიტეტების რეიტინგი |
| 2011 | World Reputation Rankings |
| 2011 | მსოფლიო უნივერსიტეტების რეიტინგი |
| 2017 | WSJ/THE College Rankings |
| 2012 | ახალგაზრდა უნივერსიტეტების რეიტინგი |

## სქოლიო

## რესურსები ინტერნეტში

* ოფიციალური საიტი
# რიო-დე-ჟანეიროს ფედერალური უნივერსიტეტი

| რიო-დე-ჟანეიროს ფედერალური უნივერსიტეტი |
| --- |
|  |
|  |
| დაფუძნდა |
7 სექტემბერი, 1920 |
| ტიპი |
საჯარო |
| რექტორი | Roberto Leher |
| სტუდენტი | 67 329  |
| მისამართი | Avenida Pedro Calmon, nº 550 - Cidade Universitária da Universidade Federal do Rio de Janeiro, Rio de Janeiro - RJ, 21941-901 |
| ქალაქი |
რიო-დე-ჟანეირო |
| ქვეყანა |
ბრაზილია |
| კამპუსი |
11 |
| კავშირები | ფრანკოფონიის საუნივერსიტეტო კავშირი  |
|  |
|  |

XIX საუკუნის ნეოკლასიკური შენობა, რომელიც დღეს უნივერსიტეტის მთავარ კორპუსს წარმოადგენს
**რიო-დე-ჟანეიროს ფედერალური უნივერსიტეტი** (პორტ. *Universidade Federal do Rio de Janeiro*, UFRJ) — ბრაზილიის ერთ-ერთი უმსხვილესი ფედერალური უნივერსიტეტი. ზოგადად, ბრაზილიაში საჯარო უნივერსიტეტები უმრავლესობას წარმოადგენს და ყველაზე კვალიფიციურად და საუკეთესოდ მიიჩნევა. განთავსებულია რიო-დე-ჟანეიროში, სამი კამპუსითა და მათგან განცალკევებული ორი შენობით, რომლებიც ქალაქის საქმიან ნაწილში მდებარეობს.

უნივერსიტეტი 1920 წლის 7 სექტემბერს ბრაზილიის პრეზიდენტმა ეპიტასიუ პესოამ დააარსა. ამ პერიოდში, რიო ქვეყნის დედაქალაქი იყო და უნივერსიტეტის დაფუძნებით, ფედერალური ხელისუფლება ეკონომიკის ბუმის დროს მეცნიერების წახალისებას ცდილობდა.

თავდაპირველად, უმაღლეს სასწავლებელს **რიო-დე-ჟანეიროს უნივერსიტეტი** ეწოდა, 1937 წლის 5 ივლისს კი სახელი გადაარქვეს და **ბრაზილიის უნივერსიტეტი** უწოდეს. 1945 წლის 17 დეკემბერს ბრაზილიის განათელბის სამინისტრომ მას სრული ავტონომია მიანიჭა. 1965 წელს მას ამჟამინდელი სახელი ეწოდა.

რიო-დე-ჟანეიროს ფედერალური უნივერსიტეტი დღეისათვის ბრაზილიის ერთ-ერთ საუკეთესო უნივერისტეტად ითვლება და ამავე დროს, სხვადასხვა სააგენტოების მიერ იგი შეყვანილია მსოფლიოს მოწინავე 400 უნივერსიტეტს შორის.

## რესურსები ინტერნეტში

* UFRJ ოფიციალური საიტი (პორტუგალიური)

## სქოლიო
# კარიოკა არენა 2

კარიოკა არენა 2|  მოედანი 2016 წლის მაისში (კარიოკა 2 შუაში) |
| მდებარეობა |
რიო-დე-ჟანეირო, ბრაზილია, ბარას ოლიმპიური პარკი, ბარა დე ტიხუიკა |
| აშენდა |
2016 |
| გაიხსნა |
2016 |
| მესაკუთრე |
რიო-დე-ჟანეიროს მერია |
| ტევადობა |
10 000 (ოლიმპიური თამაშების პერიოდში) |

**კარიოკა არენა 2** (პორტ. Arena Carioca 2) — სპორტული მოედანი ბრაზილიაში, რიო-დე-ჟანეიროს ბარა-დე-ტიხუკას დასახლებაში. გაიხსნა 2016 წელს, ოლიმპიური თამაშებისათვის. აქ ჩატარდა ძიუდოსა და ჭიდაობის წონით კატეგორიათა ტურნირები. კარიოკა არენა 2-მა უმასპინძლა 2016 წლის პარალიმპიურ თამაშებსაც. სტადიონი არის ბარას ოლიმპიური პარკის ნაწილი. ოლიმპიადას შემდეგ სტადიონი გადაკეთდა ოლიმპიურ ტრეინინგცენტრად.

## იხილეთ აგრეთვე

* კარიოკა არენა 1
* კარიოკა არენა 3

## სქოლიო
# დუნტინხუ

| დუნტინხუ
  |
| --- |
|  დუნტინხუ |
| კოორდინატები: ﻿ / ﻿  |
| **მდებარეობა** |  ჩინეთი
 |
| **სიგრძე** | 150 კმ
 |
| **სიგანე** | 95 კმ
 |
| **ფართობი** | 2,820 კმ² (წყალდიდობის პერიოდში: 20,000 კმ²) კმ²
  |
|  |

**დუნტინხუ** (ჩინ.: 洞庭湖) — ტბა ჩინეთში. მდებარეობს მდინარე იანძის აუზში, ჭაობიან ვაკეზე. ფართობი სეზონის შესაბამისად ცვალებადია. აქვს დაბალი ნაპირები. ჩაერთვის რამდენიმე სანაოსნო მდინარე. შეერთებულია მდინარე იანძისთან 4 არხით. აღმოსავლეთიდან დასავლეთისაკენ გადაჭიმულია საშუალოდ 150 კმ-ზე, ჩრდილოეთიდან სამხრეთისაკენ 95 კმ-ზე. ფართობი 2,820 კმ². წყალდიდობის პერიოდში წყლის დონე მატულობს 15 მეტრით და დატბორილი ტერიტორიის ფართობი 20000 კმ²-მდე იზრდება. ზამთარში წყლის ჩამონადენი მიემართება მდინარე იანძისაკენ, რის გამოც ტბა თხელდება და წარმოიქმნება ბევრი კუნძული. დუნტინხუ წარმოადგენს ჩინეთის სიდიდით მეორე მტკნარ ტბას პოიანხუს შემდეგ. განვითარებულია თევზჭერა.

## რესურსები ინტერნეტში

* დუნტინხუ — სტატია ენციკლოპედია ბრიტანიკიდან (ინგლისური)
# ვულინგიუანი

| ვულინგიუანის პეიზაჟური და ისტორიული არეალი |
| --- |
|
იუნესკოს მსოფლიო მემკვიდრეობის ძეგლი |
|  |
| სტატუსი | მსოფლიო მემკვიდრეობა |
| ქვეყანა |
{{ქვეყნის მონაცემები  ჩინეთი
| ქვეყნის დროშა2
| name =  ჩინეთი
| variant =
| size =
}} |
| მსოფლიო მემკვიდრეობა |
| ტიპი |
ბუნებრივი |
| კრიტერიუმები |
vii |
| რეგიონი |
აზია-ოკეანეთი |
| გაწევრიანების ისტორია |
| გაწევრიანება |
1992  (მე-16 სესია) |
| ნომერი |
640 |
|  |

|  |  |
| --- | --- |
|  | მსოფლიო მემკვიდრეობა UNESCO, ობიექტი № 640 ინგლ. • რუს. • ფრ. |

**ვულინგიუანი** (ჩინ. 武陵源) – ისტორიული, პეიზაჟური არეალი ჩინეთის ხუნანის პროვინციაში. ტერიტორია გამოირჩევა 3 100 მაღალი, კვარციტის სვეტით, რომელთაგან ზოგიერთის სიმაღლე 800 მეტრია, გარეგნულად კი კარსტული ფორმაციისაა. არეალი ქალაქ ჩჟზანძიაძეს შემადგენლობაში შედის და მდებარეობს პროვინციის დედაქალაქ ჩანშადან 270 კმ-ის მოშორებით.

1992 წელს, იუნესკომ ვულინგიუანი მსოფლიო მემკვიდრეობის სიაში შეიტანა.

## იხილეთ აგრეთვე

* იუნესკოს მსოფლიო მემკვიდრეობის ძეგლები ჩინეთში
* მსოფლიო მემკვიდრეობის ძეგლების სია აზიასა და ოკეანეთში

## რესურსები ინტერნეტში

ვიკისაწყობში არის გვერდი თემაზე:
Wulingyuan Wulingyuan Travel Guide
* China’s Ancient Skyline
* Wulingyuan Photos დაარქივებული 2011-04-17 საიტზე Wayback Machine.